El Departament de Justícia gestiona el registre de les acadèmies amb seu central a Catalunya.
Es poden consultar en línia les dades de totes les acadèmies inscrites en el Registre a la Guia d'entitats i a Tràmits Gencat es poden fer els tràmits següents:
– Adequació a la legalitat dels estatuts per inscriure'ls al Registre i publicar-los posteriorment al DOGC
La Xarxa d'Arxius Judicials de Catalunya està formada per arxius centrals que s'ubiquen en les seus judicials de cada partit i conserven i gestionen la documentació semiactiva dels corresponents òrgans judicials i unitats de Fiscalia i de l'Institut de Medicina Legal i Ciències Forenses de Catalunya (IMLCFC).
Els arxivers-gestors de documents judicials són els professionals especialitzats que defineixen, implanten i mantenen els sistemes de gestió documental i d'arxiu, per tal d'organitzar i custodiar els documents judicials que formen part del patrimoni documental, de manera que es faciliti l'accés i la consulta al personal judicial de Catalunya i a la ciutadania interessada en cerques d'informació i en la investigació històrica, d'acord amb la normativa d'accés.
Els equips d'assessorament tècnic de justícia juvenil aporten al procediment judicial informació sobre la situació psicològica, educativa i familiar del menor, així com del seu entorn social i qualsevol altra circumstància rellevant.
Els destinataris de la informació són fiscals i jutges de menors que sol·liciten informes tècnics i els destinataris de la intervenció són els majors de 14 anys i menors de 18 que presumptament han comès delictes o faltes.
A més, es fomenta la col·laboració dels pares i familiars del menor o jove perquè els menors infractors es responsabilitzin respecte del fet il·lícit comès, el procediment judicial i les conseqüències que se'n puguin derivar.
Els equips d'assessorament tècnic en l'àmbit de la família estan formats per psicòlegs i treballadors socials especialitzats en la família i treballen per als jutjats de primera instància i de família. de justícia juvenil en l'àmbit de la família.
Elaboren informes adreçats als jutges que serveixen per facilitar una decisió judicial ajustada a les característiques de cada família i sempre en benefici dels menors implicats.
També ofereixen un espai on les famílies poden reflexionar sobre les dificultats d'una reorganització familiar després de la separació.
Els equips d'assessorament tècnic penal, distribuïts territorialment, estan formats per professionals de la psicologia i del treball social que desenvolupen la seva activitat en el marc de la jurisdicció penal.
La seva funció principal és respondre les sol·licituds d'assessorament fetes pels òrgans judicials, en qualsevol fase processal, a través de l'elaboració d'informes pericials o d'assessorament en relació amb persones investigades o penades, víctimes i testimonis implicats en procediments penals, d'acord amb els programes d'intervenció dissenyats amb aquest objectiu.
Aquesta intervenció permet incorporar al procediment un conjunt d'informació, valoracions i propostes que faciliten el coneixement de les circumstancies de les persones implicades en els procediments penals i la presa de decisions judicials en relació amb aquestes.
Aquest servei s'adreça, d'una banda, als jutjats d'instrucció, jutjats penals i les seccions penals de l'Audiència Provincial, segons els casos, així com al Ministeri Fiscal, que són els demandats i destinataris de la informació; i per altra banda, a les persones investigades o penades, víctimes o testimonis, que són els destinataris de la intervenció.
El dret d' assistència jurídica gratuïta garanteix l'accés a la justícia en condicions d'igualtat a tots els ciutadans.
Per accedir a la tutela judicial efectiva i veure adequadament defensats els seus drets i interessos legítims, els ciutadans que acreditin insuficiència de recursos per litigar i determinades persones jurídiques poden disposar principalment d'advocat i procurador.
Hi queden també incloses les taxes judicials i els peritatges.
Les comissions d'assistència jurídica gratuïta són els òrgans competents per a la decisió sobre el reconeixement, denegació o revocació del dret d'assistència jurídica gratuïta.
Per aquest motiu poden efectuar comprovacions i requerir informació per confirmar les dades que consten a les sol·licituds rebudes.
Així mateix, traslladen a l'òrgan judicial corresponent els escrits d'impugnació de les resolucions definitives adoptades per les comissions.
El servei d'assistència jurídica gratuïta es presta a través dels catorze col·legis d'advocats que hi ha a tot Catalunya i els vuit col·legis de procuradors dels tribunals de Catalunya.
Les sol·licituds es presenten degudament emplenades i amb documentació acreditativa a les dependències habilitades pel col·legi d'advocats del partit judicial de l'òrgan que hagi de conèixer del procés principal o davant el jutjat del domicili del sol·licitant
– Comissions d'assistència jurídica gratuïta
La Direcció General d'Afers Religiosos vetlla perquè les persones internes en centres sota la dependència de la Generalitat de Catalunya, i particularment en els centres hospitalaris i penitenciaris, puguin exercir el dret a la llibertat religiosa i de culte.
Per assolir-ho, col·labora a través de convenis amb catòlics, evangèlics i musulmans, alhora que atén les peticions d' assistència religiosa d'altres confessions minoritàries.
La Direcció General d'Afers Religiosos ofereix assessorament a les comunitats religioses del país en matèries com l'adaptació dels centres de culte a la Llei 16/2009, de 22 de juliol, dels centres de culte, la inscripció en el Registre d'entitats religioses del Ministeri de Justícia o les relacions amb el seu entorn social i veïnal.
També ofereix assessorament a l'Administració local en matèries com l'obertura de nous centres de culte i l'adaptació dels preexistents a la Llei 16/2009, de 22 de juliol, dels centres de culte, l'orientació doctrinal de les comunitats religioses presents al seu territori o les demandes per motius religiosos que afecten serveis públics gestionats (o amb una forta incidència) per part de les autoritats locals, com ara cementiris, via pública o escoles.
La Direcció General d'Afers Religiosos emet informes sobre l'adaptació dels plans d'ordenació urbanístics municipals a la Llei 16/2009, dels centres de culte.
Les associacions són entitats sense ànim de lucre, constituïdes voluntàriament per tres o més persones per a complir una finalitat d'interès general o particular, per mitjà de la posada en comú de recursos personals o patrimonials amb caràcter temporal o indefinit.
El Departament de Justícia gestiona el registre de les associacions regulades pel Llibre tercer del Codi civil de Catalunya.
A la Guia d'entitats es poden consultar en línia les dades relatives a les associacions inscrites en el Registre.
A Tràmits Gencat es poden fer els tràmits següents:
- Comunicació del web de transparència
És un servei gratuït que es presta a través de les oficines d'atenció a la víctima del delicte (OAVD), que són el punt referencial d'informació, orientació, suport, atenció i derivació als recursos especialitzats de totes aquelles persones que són víctimes d'un delicte, tant si tenen adoptada com si no, una mesura judicial de protecció.
Els equips que hi treballen són multidisciplinaris i estan formats per professionals especialitzats tant en l'atenció a la víctima del delicte com en matèria jurídica i de procediment penal, dels camps de la psicologia, el treball social, l'educació social i el dret.
També s'ofereix un servei gratuït d'informació telemàtica a les víctimes del delicte (SIOTVD),, ubicat al Centre de Coordinació de la Creu Roja, que posa a disposició de la ciutadania una línia telefònica i una bústia de correu electrònic per atendre les consultes de qualsevol persona que es pugui sentir víctima d'un delicte.
L'atenció es fa en català, castellà, anglès, francès, alemany i àrab.
Igualment s'ofereix un servei d'acompanyament a les víctimes del delicte (SAVD), que fa una atenció presencial a les víctimes de qualsevol delicte i, en especial, de violència de gènere durant la compareixença als jutjats de violència sobre la dona (o als jutjats d'instrucció que exerceixin aquesta competència).
Aquesta atenció inclou la primera atenció presencial en el moment de la ratificació o la denúncia i també, abans, durant i/o després de la compareixença de la víctima, per donar suport psicològic i emocional.
També vetllen perquè s'apliquin els elements físics de protecció visual, com ara la col·locació de mampares, o que la víctima i la persona agressora utilitzin circuits alternatius en els jutjats perquè no s'hagin de trobar.
Servei d'informació telemàtica a les víctimes del delicte
L'Oficina d'Atenció Ciutadana ofereix informació dels serveis i tràmits del Departament i atén les consultes de la ciutadania.
També s'hi poden fer consultes, suggeriments o formular queixes en línia sobre qualsevol qüestió de l'àmbit del Departament de Justícia a través del formulari de contacte.
- Carta de serveis de l'Oficina d'Atenció Ciutadana
És un projecte viu, actualment integrat per 6 fons i col·leccions:
Expresos polítics (Indemnització estatal majors de 65 anys a 31/12/1990, amb privació de llibertat superior als 3 anys)
El Banc audiovisual de testimonis forma part del Banc de la memòria democràtica.
El Baròmetre sobre la religiositat a Catalunya és un estudi pioner, fruit d'un conveni amb el Centre d'Estudis d'Opinió, que permet conèixer com es defineixen els catalans des d'un punt de vista religiós.
L'estudi també permet saber com perceben els catalans la diversitat religiosa i quina és la seva opinió sobre les polítiques de gestió d'aquesta diversitat.
A diferència d'altres estudis, aquesta enquesta també es distribueix entre la població immigrada, de manera que els resultats obtinguts ens permeten tenir una imatge força acurada de quina és la situació actual de la societat catalana pel que fa a la qüestió religiosa.
El Centre d'Estudis Jurídics i Formació Especialitzada atorga periòdicament beques per a la promoció de la recerca en els àmbits d'execució penal, mediació penal, atenció a la víctima, Administració de justícia i dret civil català, així com beques de col·laboració en tasques pròpies del Centre (investigació, formació, gestió administrativa i biblioteconomia).
Beques de col·laboració per desenvolupar estudis i treballs en matèries del Centre d'Estudis Jurídics i Formació Especialitzada
Beques per a la recerca, estudis i anàlisis en execució penal, mediació penal, atenció a la víctima, Administració de justícia, dret civil català i ordenament jurídic català
La biblioteca del Centre d'Estudis Jurídics i Formació Especialitzada (CEJFE) és una biblioteca pública especialitzada en dret (penal, penitenciari, de menors, civil, civil català...), justícia juvenil, Administració de justícia, criminologia, gestió del coneixement, infància en risc, mediació, resolució de conflictes i temaris d'oposicions a judicatures i secretaris judicials, i ofereix els serveis següents: accés lliure a la sala de lectura, Wi-Fi gratuït, ordinadors de consulta, préstec de monografies, audiovisuals, consulta a bases de dades jurídiques, préstec interbibliotecari amb altres biblioteques especialitzades i universitàries, servei d'obtenció d'articles de revistes especialitzades, enviament de butlletins jurídics, informació bibliogràfica mitjançant xarxes socials i atenció personalitzada.
La biblioteca del Memorial Democràtic s'inclou en aquest banc de dades.
La Xarxa de Biblioteques Judicials de Catalunya està formada per centres de documentació-biblioteca en els principals edificis judicials, a l'Institut de Medicina Legal de Catalunya i per dotacions bibliogràfiques a la resta de partits judicials de Catalunya.
Els bibliotecaris-documentalistes judicials són professionals especialitzats en la resolució de consultes jurídiques i en la localització, obtenció, tractament i difusió de la informació, per oferir solucions a les necessitats informatives del personal judicial a Catalunya.
- Carta de serveis de les biblioteques judicials
El Departament de Justícia edita tres butlletins electrònics amb informació d'interès sobre memòria democràtica, afers religiosos i mediació.
Per rebre els butlletins, que segueixen els criteris corporatius dels butlletins de la Generalitat, cal subscriure-s'hi.
La Direcció General d'Afers Religiosos ofereix cada any el calendari de les principals festes de les religions amb més implantació a Catalunya.
Cal tenir en compte que es tracta d'un calendari orientatiu i de caràcter informatiu.
El catàleg d'investigacions aplega totes les recerques que el Centre d'Estudis Jurídics i Formació Especialitzada (CEJFE) ha dut a terme íntegrament o bé ha finançat parcialment des de 1987 fins ara.
A més de poder consultar-les a la Biblioteca del CEJFE, també es pot accedir a la majoria de recerques, tant per classificació temàtica com per ordre cronològic, al web del CEJFE.
La temàtica de les recerques se centra en els àmbits de l'execució penal, la mediació, l'atenció a la víctima, l'Administració de justícia i el dret, entre d'altres.
Totes les famílies que tinguin persones desaparegudes durant la Guerra Civil, la dictadura franquista o els primers anys de la democràcia poden demanar que s'iniciï una cerca documental per intentar trobar-lo.
Per això cal la inscripció en aquest Cens, que permet al Departament de Justícia iniciar aquesta cerca i incloure els familiars dins del Programa d'identificació genètica, per tal que puguin donar la seva mostra d'ADN i encreuar-la amb les de les restes trobades.
- Petició d'inscripció al Cens de persones desaparegudes
El Cens de simbologia franquista forma part del Banc de la memòria democràtica.
El Centre d'informació i documentació forma part d'aquest banc.
Establiments destinats al compliment de les mesures d'internament, cautelars i fermes, imposades per resolució dels jutjats de menors als menors i joves autors d'infraccions penals.
D'acord amb la Llei, les mesures judicials poden ser l'internament en règim tancat, semiobert o obert, l'internament terapèutic i la permanència de cap de setmana en centre.
L'activitat dels centres educatius de justícia juvenil té com a finalitat i objectius fonamentals la integració i la reinserció social dels menors i joves sentenciats a mesures d'internament, mitjançant l'aplicació de programes eminentment educatius, i també la custòdia de tots els internats amb mesures cautelars i fermes.
Són establiments, de règim ordinari o de règim obert, destinats al compliment de les mesures cautelars de detenció i presó preventiva i també a l'execució de les penes privatives de llibertat imposades pels jutges o tribunals.
Els col·legis professionals són corporacions de dret públic, dotades de personalitat jurídica pròpia i amb plena capacitat d'obrar per complir les seves finalitats, que gestionen els interessos públics vinculats a l'exercici d'una professió determinada i com a vehicle de participació dels col·legiats en l'administració d'aquests interessos.
Al Departament de Justícia té adscrit el Registre dels col·legis professionals de Catalunya.
Es poden consultar en línia les dades de tots els col·legis professionals inscrits en el Registre a la Guia d'entitats i a Tràmits Gencat es poden fer els tràmits següents:
– Adequació a la legalitat dels estatuts i reglaments col·legials i de les seves modificacions per inscriure'ls al Registre i publicar-los posteriorment al DOGC
– Dissolució de col·legis professionals
– Segregació de col·legis professionals
– Fusió de col·legis professionals
El Cost humà de la Guerra Civil, elaborat pel Centre d'Història Contemporània de Catalunya, és una relació nominal, que pretén ser exhaustiva, de persones mortes a Catalunya —catalans i no catalans, d'un i altre bàndol— durant la Guerra Civil.
Amb la informació recopilada s'ha creat una base de dades d'accés públic anomenada el Cost humà de la Guerra Civil.
La base de dades és d'accés lliure i posa a l'abast de tothom la informació bàsica sobre les persones mortes a Catalunya resultat de la investigació duta a terme fins ara.
En el cas dels familiars o de les persones especialment interessades, prèvia petició, s'ofereix una informació més completa.
El Memorial Democràtic, el Museu Memorial de l'Exili (MUME) i el Consorci Memorial dels Espais de la Batalla de l'Ebre (COMEBE) ofereixen, per a escoles i per al públic en general, itineraris per diferents espais emblemàtics de la memòria democràtica del país.
També ofereixen exposicions, presentacions de llibres i altres actuacions relacionades amb la difusió de la memòria democràtica.
- Consulteu les activitats del Memorial Democràtic
- Consulteu les activitats del Museu Memorial de l'Exili (MUME)
- Consulteu les activitats del Consorci Memorial dels Espais de la Batalla de l'Ebre (COMEBE)
És el conjunt de normes que regulen les relacions jurídiques privades en molts aspectes de la vida: des del naixement fins a les conseqüències de la mort.
El dret civil català és aplicable al territori de Catalunya amb preferència a qualsevol altre.
La Comissió de Codificació de Catalunya és l'òrgan col·legiat que elabora les propostes de revisió, actualització i desenvolupament del dret privat de Catalunya, en especial el dret civil.
És responsable, en matèria de dret privat, de fer el seguiment del desenvolupament de l'ordenament jurídic català i de l'estudi de les diverses branques.
També té com a objectius l'estudi, el debat i la divulgació del dret privat 9 de Catalunya i les relacions amb altres organismes estatals i internacionals amb finalitats similars.
Les federacions són entitats associatives de segon nivell, constituïdes per tres o més associacions.
Les associacions poden constituir federacions per assolir millor les finalitats que els són pròpies i facilitar llur coordinació i, al seu torn, les federacions poden constituir confederacions, que resten subjectes al règim general de les associacions.
Les federacions i les confederacions s'inscriuen a la secció 2a del Registre d'associacions.
A la Guia d'entitats es poden consultar en línia les dades relatives a les federacions i confederacions inscrites en el Registre.
- Comunicació de la web de transparència
El Fons filmogràfic de les religions és una base de dades catalogada d'accés lliure que recull la producció cinematogràfica mundial referent a les diferents tradicions religioses.
Amb prop de 3.000 fitxes, constitueix una aposta pel cinema com a eina eficaç per difondre coneixements sobre diversitat religiosa.
El catàleg agrupa les pel·lícules segons la tradició religiosa en què s'emmarca la trama.
Conté, per a cada film, una fitxa tècnica amb el títol, el país i l'any de producció, el director o directora, una llista de categories per poder fer cerques per temes (exemple, dona, radicalisme, interreligiós, etc.) i finalment un resum de la trama.
El Centre d'Estudis Jurídics i Formació Especialitzada és un organisme autònom adscrit al Departament de Justícia on es duen a terme activitats de formació especialitzada i divulgació sobre les competències del Departament i de l'Administració de justícia.
Té com a missió principal planificar i organitzar la formació de tot el personal que treballa al Departament i a l'Administració de justícia i, amb aquesta finalitat, ofereix un catàleg d'activitats formatives que respon a les necessitats detectades pels diferents professionals i àmbits de la institució.
A més, disposa d'un ampli ventall d'activitats obertes als professionals i al públic en general sobre els àmbits temàtics propis del Departament de Justícia.
També incorpora línies de suport per a l'impuls de grups de treball col·laboratiu i programes de gestió del coneixement intern.
La Direcció General d'Afers Religiosos, amb la finalitat de dotar d'eines per tal de garantir la gestió pública de la diversitat religiosa amb criteris de qualitat i l'exercici de la llibertat religiosa, ha dissenyat un Pla de formació en matèria de diversitat religiosa, que preveu quatre línies d'actuació:
A Catalunya hi ha més de 500 fosses on hi ha enterrades persones que van morir durant la Guerra Civil i la dictadura franquista.
N'hi ha de diverses tipologies (dins de cementiris o fora) i poden contenir des d'una persona fins a milers.
El mapa de fosses de la Generalitat de Catalunya inclou totes les que fins ara hi ha localitzades.
Des de 2017, la Direcció General de Memòria Democràtica desplega un Pla d'obertura de fosses que preveu anar obrint-les totes d'acord amb els criteris dels experts i les disponibilitats pressupostàries.
Les fundacions són entitats sense ànim de lucre, constituïdes per un o diversos fundadors, mitjançant l'afectació d'uns béns o d'uns drets de contingut econòmic i la destinació de llurs rendiments o els recursos obtinguts per altres mitjans al compliment de finalitats d'interès general.
El Departament de Justícia te adscrit el Registre de les fundacions regulades pel Llibre tercer del Codi civil de Catalunya.
A la Guia d'entitats es poden consultar en línia les dades relatives a les fundacions inscrites en el Registre.
– Autorització d'actes amb contingut econòmic
– Comunicació del web de transparència
– Establiment de delegacions de fundacions estrangeres que desenvolupin majoritàriament les seves funcions a Catalunya
– Inscripció de la delegació de facultats
– Presentació dels comptes anuals
El Departament de Justícia convoca, juntament amb el Consell de Col·legis de Gestors Administratius de Catalunya, periòdicament proves d'aptitud per obtenir el títol de gestor administratiu.
També determina, en col·laboració amb les organitzacions col·legials catalanes, els continguts que constitueixen l'objecte de les proves per tal de vetllar per la presència de continguts vinculats a la realitat jurídica i lingüística pròpia de Catalunya.
La Guia d'entitats és un servei que permet la consulta en línia de diverses dades relatives a associacions, fundacions, col·legis professionals i acadèmies corporatives, inscrites en els corresponents registres de Catalunya.
Són grups d'interès les persones físiques o jurídiques de caràcter privat que fan actuacions de participació activa en polítiques públiques o en processos de presa de decisions davant d'ens públics, entitats i organismes, amb la finalitat d'influir en l'orientació d'aquestes polítiques en defensa d'un interès propi o de tercers, o d'un interès general.
També s'anomenen grups de pressió, lobbies o stakeholders.
El Departament de Justícia té adscrit el Registre de grups d'interès de Catalunya, que actua com a registre de grups d'interès de l'Administració de la Generalitat, dels ens locals, dels organismes i ens públics, societats amb participació majoritària o vinculades, fundacions del sector públic, entitats de dret públic, institucions de la Generalitat, col·legis professionals, corporacions de dret públic i Universitats públiques de Catalunya i ens que en depenen.
A Tràmits Gencat es pot fer el tràmit d'inscripció al Registre de grups d'interès de Catalunya, així com la modificació de la inscripció i l'expedició de certificacions.
Les persones que han patit privació de llibertat per raons polítiques durant la dictadura franquista o els seus familiars directes si pateixen una discapacitat poden sol·licitar una indemnització.
Per poder gaudir-ne, han d'acreditar d'alguna manera aquesta privació de llibertat i, d'acord amb els barems establerts i segons el temps de privació acreditat, reben una indemnització d'un sol pagament i un diploma de reconeixement.
- Petició d'indemnització per privació de llibertat per raons polítiques
A tots els municipis on no hi ha jutjat de primera instància i instrucció hi ha un jutjat de pau.
Els jutjats de pau són òrgans unipersonals amb jurisdicció al terme municipal i amb competències en els àmbits penal, civil i de registre civil.
Al capdavant del jutjat de pau hi ha el jutge o jutgessa de pau, que és elegit per l'ajuntament del municipi i nomenat pel Tribunal Superior de Justícia de Catalunya per un període de quatre anys.
El Departament de Justícia dona suport al funcionament dels jutjats de pau mitjançant subvencions anuals segons la població atesa.
Igualment, els dota de personal de l'Administració de justícia, nomena els secretaris/àries idònies (on ho hi ha personal de l'Administració de justícia) i aprova la creació i modificació d'agrupacions de secretaries de jutjats de pau.
- Subvencions als jutjats de pau
L'objectiu de la justícia juvenil és promoure la integració i la reinserció social dels menors i joves als quals s'aplica la legislació reguladora de la responsabilitat penal dels menors, en compliment de les resolucions adoptades pels jutjats i fiscals de menors, mitjançant actuacions i programes de caràcter educatiu i responsabilitzador, orientats a reduir els factors de risc i prevenir la reincidència en el delicte.
En l'àmbit de la justícia juvenil es condueixen processos de mediació i reparació extrajudicial, es du a terme l'assessorament tècnic a les instàncies judicials sobre les circumstàncies socials i personals dels menors i joves encausats i s'executen les mesures de medi obert i d'internament en centres, dictades pels jutjats de menors.
– Organització de l'Administració de justícia a Catalunya
LexCat és el recull normatiu que ofereix a través del Portal Jurídic de Catalunya la legislació estatal en llengua catalana més rellevant aplicable a Catalunya en una versió permanentment actualitzada, amb notes sobre les lleis de reforma i amb les diferents versions de vigència de les normes.
Els textos publicats provenen del suplement del BOE en català o de traduccions fetes pels serveis lingüístics de l'àmbit judicial del Departament de Justícia.
Aquest recurs pretén facilitar la tasca dels operadors jurídics que treballen en català.
El Departament de Justícia ofereix diversos recursos lingüístics relacionats amb l'àmbit jurídic.
Entre d'altres, un cercador terminològic jurídic i administratiu ( Justiterm ),, formularis administratius i jurídics, etc.
- Recursos d'aprenentatge i consulta de llenguatge jurídic
- Carta de serveis dels serveis lingüístics de l'àmbit judicial
La Direcció General de Dret i d'Entitats Jurídiques gestiona el Llibre de registre d'entitats religioses, amb independència de les competències que corresponen sobre matèria religiosa a la Direcció General d'Afers Religiosos.
Poden accedir al Llibre de registre d'entitats religioses les entitats religioses que desenvolupin les seves funcions principalment a Catalunya i que prèviament figurin inscrites al Registre d'entitats religioses del Ministeri de Justícia.
El Mapa religiós de Catalunya és un informe impulsat i finançat per la Direcció General d'Afers Religiosos de la Generalitat de Catalunya que té per objectiu identificar i conèixer amb profunditat les comunitats religioses i els llocs de culte de totes les confessions presents a Catalunya.
Recull les xifres en l'àmbit comarcal sobre els llocs on es fa culte habitualment.
L'estudi comptabilitza un total de 8.126 centres arreu del territori català, corresponents a 13 confessions religioses.
Les mesures de medi obert no són privatives de llibertat i per tant s'executen en l'entorn del menor o jove.
La llibertat vigilada i la convivència poden ser adoptades de forma cautelar i per tant són d'execució immediata.
El treball que duen a terme els tècnics de medi obert i els psicòlegs amb el menor o jove cerca incidir en un procés d'integració i inserció social mitjançant una intervenció individualitzada en l'entorn propi, en què es combina l'acció educativa i, si cal, el tractament terapèutic, amb el control derivat de l'execució de la mesura judicial.
L'única mesura de medi obert que no s'executa en l'entorn propi del menor o jove és la de convivència en grup educatiu.
Aquesta mesura no privativa de llibertat, centrada en el tractament de la violència filioparental, és executada en dues petites unitats o grups educatius, altament especialitzats en aquest tipus de problema.
El Centre de Mediació de Dret Privat de Catalunya té per objecte promoure i administrar la mediació regulada per la Llei de mediació de dret privat, i facilitar-hi l'accés, així com estudiar les matèries generals de la mediació i actuar com a instrument especialitzat en l'àmbit dels conflictes de família, de dret privat i d'altres que es determinin per llei.
Du a terme serveis d'homologació de la formació específica en mediació, designació, capacitació i inscripció dels professionals mediadors en els registres corresponents, seguiment dels procediments de mediació i gestió de les queixes i denúncies
Procés que té com a objectiu que l'infractor i la víctima puguin arribar a uns acords per solucionar el conflicte creat per una infracció penal.
Pretén solucionar el conflicte entre les parts de forma extrajudicial amb l'orientació d'un mediador.
Si bé el conflicte s'aborda en un espai extrajudicial, en el qual les parts busquen una solució i uns acords, els resultats finals i els beneficis jurídics tenen lloc en el procediment judicial.
La mediació es fa a instància del Ministeri Fiscal i/o del jutge, segons el moment processal en què es porta a terme, i a la pràctica pot comportar una alternativa al procés judicial o ser-ne un complement.
Els equips de mediació i reparació estan distribuïts per tot Catalunya.
Per exercir professionalment a Catalunya en l'àmbit del dret privat, els mediadors s'han d'inscriure al Registre de mediadors del Centre de Mediació de Dret Privat de Catalunya i, prèviament, han de formar-se professionalment mitjançant determinats cursos de formació específica en matèria de mediació que homologa i fa públics el Centre de Mediació.
A més, el Centre de Mediació es comunica amb els mediadors tant a través del grup Mediació de la plataforma e-Catalunya com del butlletí ADR Justícia i de les sessions metodològiques que s'organitzen periòdicament.
L'Institut de Medicina Legal i Ciències Forenses de Catalunya (IMLCFC) és un òrgan tècnic al servei de l'Administració de justícia que té com a funcions auxiliar els jutjats, tribunals, fiscalies i oficines del Registre Civil mitjançant la pràctica de proves pericials mèdiques, tant tanatològiques com clíniques i de laboratori, previstes a la normativa vigent de medicina forense; i dur a terme activitats de docència i investigació relacionades amb la medicina forense.
També elabora dictàmens pericials en els supòsits de reclamacions extrajudicials per accidents derivats de la circulació de vehicles a motor, en els termes previstos legalment.
Guardó que s'atorga amb la voluntat de dur a terme un reconeixement a les persones o les institucions que s'han significat per les seves aportacions a la construcció d'un espai comú de convivència de la pluralitat d'opcions religioses.
Són penes imposades pels òrgans judicials per la comissió d'un delicte greu o menys greu, que permeten donar una resposta sancionadora menys aflictiva que les penes privatives de llibertat.
A partir d'una intervenció socioeducativa orientada a la reducció del risc de reincidència, es treballa amb la persona penada, des de la comunitat i per la comunitat, sobre els factors relacionats amb la infracció comesa.
Les mesures penals alternatives poden ser de tres tipus:
- Els treballs en benefici de la comunitat.
Consisteixen en l'obligació de participar en un programa formatiu amb el contingut que estableixi la instància judicial, relacionat amb l'activitat delictiva comesa o amb els factors desencadenants.
Impliquen un tractament de salut mental, de deshabituació de drogues o d'educació especial que es desenvolupen en centres especialitzats en règim ambulatori o bé en règim d'internament.
El procés de renovació de les infraestructures judicials, els sistemes informàtics i l'organització de l'oficina judicial per aconseguir una justícia més oberta, àgil, eficaç i de qualitat es coneix amb el nom de modernització de l'Administració de justícia.
L'oficina judicial persegueix acabar amb les microoficines actuals, amb gran autonomia administrativa i repetició de tasques, i introduir noves metodologies de treball i criteris de gestió homogenis, racionalitzar els mitjans instrumentals i incorporar les tecnologies de la informació i la comunicació (TIC).
El nou model d'oficina judicial s'ha dissenyat a partir de quatre eixos: organització, recursos humans, TIC i edificis.
El sistema informàtic que ha de contribuir a la modernització de la justícia s'anomena e-justícia.cat, un conjunt de mòduls, aplicacions, programes i serveis.
Un dels avenços que vertebra el sistema, i que és clau, és l'expedient judicial electrònic.
La Mostra de Cinema Espiritual de Catalunya és un festival de cinema anual creat l'any 2004 que pretén aprofundir en la presència de l'espiritualitat en la cultura audiovisual, fer visibles les diferents manifestacions religioses i espirituals i contribuir a afavorir el diàleg interreligiós i la cohesió social.
La Direcció General d'Afers Religiosos encapçala l'organització de la Mostra de Cinema Espiritual, amb la participació de la Filmoteca de Catalunya, l'Obra Social "la Caixa", la Basílica de la Sagrada Família, Àgape i els cinemes Verdi, així com diversos ajuntaments, entitats culturals i religioses, universitats, tot els centres penitenciaris de Catalunya i alguns centres de justícia juvenil.
El Departament de Justícia nomena els notaris per mitjà de la convocatòria, administració i resolució dels concursos que convoca, de manera coordinada i simultània amb el Ministeri de Justícia, i porta a terme fins a la formalització dels nomenaments.
Així mateix, participa en l'elaboració dels programes d'accés al cos de notaris i estableix les demarcacions notarials de Catalunya.
La Direcció General de Dret i d'Entitats Jurídiques i la Direcció General dels Registres i del Notariat del Ministeri de Justícia examinen les sol·licituds presentades per resoldre el concurs en els seus respectius àmbits.
Un cop feta aquesta anàlisi, la Direcció General de Dret i d'Entitats Jurídiques dicta una resolució que comprèn les adjudicacions de les vacants a Catalunya.
El Departament de Justícia convoca llocs de treball dels àmbits de l'Administració de justícia, justícia juvenil, personal laboral i serveis penitenciaris.
El Llibre II del Codi civil de Catalunya estableix que dues persones que conviuen en una comunitat de vida anàloga a la matrimonial es consideren parella estable en el cas de:
El Departament de Justícia té adscrit el Registre de parelles estables de Catalunya.
S'hi inscriuen, amb efectes declaratius, l'existència de la parella estable, l'extinció de les inscripcions del registre i qualsevol modificació de les dades dels assentaments registrals.
També s'emeten certificats de les dades del registre.
El Departament de Justícia elabora i posa a disposició de l'Administració de justícia les llistes de pèrits que estan disposats a actuar davant els òrgans judicials, i supervisa el compliment de la normativa vigent i els requeriments establerts per efectuar el pagament dels peritatges quan van a càrrec del pressupost de la Generalitat.
El Centre d'Estudis Jurídics i Formació Especialitzada (CEJFE), en col·laboració amb les universitats, desenvolupa un Programa de pràctiques universitàries.
Les pràctiques es duen a terme als centres i serveis de la Secretaria de Mesures Penals, Reinserció i Atenció a la Víctima per tal que els estudiants que cursen carreres relacionades amb els àmbits temàtics de l'execució penal puguin desenvolupar-hi el pràcticum establert als seus programes d'estudi.
També s'organitzen pràctiques universitàries per als alumnes de les facultats de dret a les oficines judicials, per tal que puguin conèixer l'àmbit judicial.
L'objectiu d'aquest premi atorgat pel Memorial Democràtic és distingir els millors treballs de recerca en memòria històrica duts a terme per estudiants de batxillerat durant el curs acadèmic corresponent a l'any de la convocatòria.
Els treballs han de ser originals, inèdits i elaborats individualment.
El premi consisteix en un diploma de reconeixement per la tasca feta, la publicació en línia del treball o treballs guanyadors i una dotació econòmica per al primer premi i les dues mencions especials que destaquin pel seu interès i qualitat.
El premi, que convoca biennalment el Consorci del Museu Memorial de l'Exili (MUME), parteix del caràcter transversal de l'obra de l'autor judeoalemany, i té el propòsit fonamental de donar suport a la tasca teòrica que desenvolupen professionals vinculats amb els estudis sobre art, fotografia, arquitectura, urbanisme, cinema, filosofia, història, literatura, sociologia...
En tots els casos, es consideren prioritaris els projectes que tinguin presents qüestions relacionades amb la història i la memòria del segle XX.
Els premis volen reconèixer i difondre l'originalitat, la innovació i l'aplicabilitat de les millors recerques i bones pràctiques en els mètodes de resolució de conflictes (ADR).
Modalitat B: Un premi a la millor pràctica en mediació i altres mitjans de resolució de conflictes (ADR) impulsada per l'Administració local de Catalunya o altres ens públics i un premi a la millor pràctica en mediació i altres ADR impulsada per entitats, professionals i empreses privades amb seu social o delegació a Catalunya.
El Centre d'Estudis Jurídics i Formació Especialitzada (CEJFE) ofereix programes de formació per a la preparació d'oposicions a jutge, fiscal pel torn lliure i per a lletrat de l'Administració de justícia per torn lliure i promoció interna.
També s'ofereix preparació per a l'accés a la carrera judicial per la categoria de magistrat (4t torn).
El sistema de formació combina tutories per a la preparació dels temes a càrrec de magistrats, jutges i lletrats de l'Administració de justícia i preparació dels exercicis test i dictàmens en el cas del 4t torn.
La formació es complementa amb tallers de tècniques comunicatives i de contenció de l'estrès i simulacres dels exercicis.
Establiments, de règim ordinari o de règim obert, destinats al compliment de les mesures cautelars de detenció i presó preventiva i també a l'execució de les penes privatives de llibertat imposades pels jutges o tribunals.
A través del Programa de suport a la prevenció de la delinqüència juvenil i a la mediació comunitària, es col·labora amb els ajuntaments i consells comarcals i se'ls ofereix suport en relació amb els problemes relacionats amb la conflictivitat social protagonitzada per adolescents i joves per tal de prevenir la delinqüència juvenil.
Mitjançant aquest programa, els familiars inscrits al Cens de familiars de persones desaparegudes donen una mostra d'ADN a l'Hospital Universitari Vall d'Hebron per tal que sigui encreuada amb les mostres de les restes que es van recuperant en l'obertura de fosses de la Guerra Civil i la dictadura franquista, i trobar així el seu familiar desaparegut.
En cas de coincidència, el Departament de Justícia lliura a la família, si així ho vol, les restes de la persona desapareguda perquè la puguin enterrar amb els seus familiars.
Les restes no identificades o sense família són sepultades al cementiri de la localitat on s'han trobat.
El programa de justícia restaurativa té per objectiu fonamental treballar amb l'infractor i la víctima implicats en un fet delictiu, així com amb altres persones que hi puguin estar afectats, per tal d'aconseguir que es repari el dany causat i aconseguir una solució del conflicte des d'una perspectiva justa i equilibrada als interessos de les parts.
Aquest objectiu es treballa a través d'un procés confidencial de diàleg i comunicació entre els implicats, conduït per professionals especialitzats.
Els equips de justícia restaurativa apliquen diverses metodologies restauratives la més coneguda de les quals és la mediació penal entre víctima i infractor.
La demanda del programa de justícia restaurativa es pot fer en qualsevol moment processal i pot arribar per diferents vies, bé per sol·licitud de les parts o de les seves defenses, bé per ofici dels òrgans judicial o del Ministeri Fiscal, o bé per derivació dels cossos i forces de seguretat, de serveis d'execució penal o d'altres serveis que intervinguin amb les parts.
És l'òrgan administratiu que ha de vetllar perquè es compleixin les finalitats fundacionals, les disposicions legals i els estatuts de les fundacions i perquè es respecti la voluntat fundacional, mitjançant les funcions d'assessorament, registre, supervisió i suplència i nomenament de patrons.
Estan sotmeses al Protectorat les fundacions inscrites al Registre de Catalunya i les delegacions de fundacions estrangeres establertes a Catalunya, si hi exerceixen majoritàriament les seves activitats.
El Departament de Justícia i els seus organismes autònoms (Centre d'Estudis Jurídics i Formació Especialitzada, Centre d'Iniciatives per a la Reinserció, Memorial Democràtic i Centre d'Història Contemporània de Catalunya) tenen una activitat editorial dedicada als temes de la seva competència: execució penal, atenció a la víctima i rehabilitació, Administració de justícia, dret i entitats jurídiques, història contemporània i memòria històrica, i afers religiosos.
Aquesta activitat editorial es concreta en diferents materials, tant en suport físic (paper) com –cada cop més– en suport digital: llibres, opuscles, díptics, tríptics, cartells, revistes i butlletins electrònics.
Alguns d'aquests materials (bàsicament, llibres editats en paper) tenen caràcter venal, i es poden adquirir a la Xarxa de Llibreries Acreditades de la Generalitat o bé a la Llibreria en línia de la Generalitat de Catalunya.
El catàleg de les publicacions es pot consultar en línia.
Si una família vol conèixer dades sobre la trajectòria o les circumstàncies patides per un familiar seu durant la Guerra Civil o la dictadura franquista, s'ofereix la possibilitat de demanar que es dugui a terme una cerca documental d'aquesta persona.
- Petició de recerca documental
El Departament de Justícia resol els recursos governatius que s'interposin contra les qualificacions negatives dels títols o les clàusules concretes d'aquests susceptibles d'inscripció en un registre de la propietat, mercantil o de béns mobles de Catalunya, sempre que es fonamentin en una infracció de les normes de dret català.
El Departament ha elaborat una base de dades de les resolucions de recursos publicades al Diari Oficial de la Generalitat de Catalunya (DOGC), que es pot consultar en línia mitjançant un cercador o un full de càlcul.
El Departament de Justícia nomena els registradors de la propietat, mercantils i de béns mobles per mitjà dels concursos que convoca, administra i resol de manera coordinada i simultània amb el Ministeri de Justícia.
La Direcció General de Dret i d'Entitats Jurídiques i la Direcció General dels Registres i del Notariat del Ministeri de Justícia analitzen i examinen conjuntament les sol·licituds presentades per resoldre el concurs en els seus respectius àmbits.
Un cop feta aquesta anàlisi, la Direcció General de Dret i d'Entitats Jurídiques dicta una resolució que comprèn exclusivament les adjudicacions respecte de les vacants ubicades a Catalunya.
Registre públic de caràcter jurídic que depèn del Ministeri de Justícia i, concretament, dels òrgans judicials que tenen encarregada aquesta funció.
Tenen accés al registre civil els fets i actes relatius a la identitat, estat civil i altres fets, actes i circumstàncies referits al naixement, matrimoni, defunció, tuteles, així com nacionalitat, veïnatge civil...
Les dades del registre civil són públiques per a aquelles persones que acreditin tenir-hi interès.
Per modernitzar i fer del registre civil un servei públic més àgil, eficient i més proper al ciutadà, s'està implementant un sistema de comunicacions telemàtiques dels naixements des dels centres sanitaris als registres civils, que eviten els desplaçaments dels pares a les dependències del registre per fer les inscripcions dels nounats.
Així mateix, el Departament de Justícia està implementant sistemes de cita prèvia en línia i de gestió de cues, per facilitar i millorar l'atenció a la ciutadania.
Alguns dels registres civils de Catalunya amb més activitat registral ofereixen un programa d'obertura a les tardes, i es poden fer en línia diversos tràmits.
El Departament de Justícia gestiona el llibre de registre d'entitats religioses al qual poden accedir les entitats religioses que desenvolupin les seves funcions principalment a Catalunya i que, a més, figurin inscrites al Registre d'entitats religioses del Ministeri de Justícia.
S'hi inscriuen els nomenaments i les exclusions, i la seva revocació, de les delacions tutelars atorgades en escriptura pública que no siguin testament ni codicil i l'atorgament i la revocació total o parcial dels poders atorgats en escriptura pública en previsió d'una situació d'incapacitat i, si s'escau, l'extinció judicial d'aquests poders.
S'hi inscriuen la constitució de patrimonis protegits i les seves modificacions i les aportacions de béns a patrimonis protegits constituïts i inscrits en el registre, els nomenaments i els canvis dels administradors de patrimonis protegits i les mesures adoptades judicialment, amb caràcter transitori o permanent, referides a l'administració de patrimonis inscrits en el Registre.
La política penitenciària és una funció social orientada a la reintegració social de les persones que han delinquit i compleixen una pena.
L'execució penal posa a l'abast de les persones internes recursos educatius, culturals, sanitaris i de suport psicològic i emocional, que tenen per objectiu reduir la reincidència.
Els programes de rehabilitació treballen amb un model de disseny curricular únic a tots els centres amb uns eixos bàsics d'intervenció comuns a tota la població reclusa.
El Departament de Justícia emet un document oficial de reparació jurídica de les víctimes del franquisme que consten a la llista elaborada per l'Arxiu Nacional de Catalunya a qui ho sol·liciti, per tal de deixar constància de la nul·litat d'aquestes sentències i resolucions, emanades d'uns tribunals il·legals.
Qualsevol persona pot sol·licitar el document per internet o telefònicament a través del 012.
Es pot fer la sol·licitud de reproducció de les imatges que formen part del fons "Fotografies dels bombardeigs durant la Guerra Civil Espanyola, 1936-1939 (Catalunya, País Valencià, Illes Balears, Aragó i Múrcia)" per a la seva publicació.
El fons, dipositat al Centre d'Història Contemporània de Catalunya, l'integren fotografies aèries dels bombardeigs que es van dur a terme durant la Guerra Civil espanyola en diverses poblacions de l'àrea de Catalunya, País Valencià, Illes Balears, Aragó i Múrcia.
És un servei públic i gratuït d'atenció personalitzada prestat pels col·legis d'advocats de Catalunya i subvencionat pel Departament de Justícia.
L'assessorament és de caire general i es tracta d'un consell orientador sobre les matèries jurídiques que regulen les relacions socials: separacions, divorcis, arrendaments d'habitatges, contractes de compravenda, accidents de trànsit, assegurances, etc.
Els col·legis d'advocats informen a les persones sol·licitants dels requisits per obtenir el reconeixement del dret d'assistència jurídica gratuïta i els donen suport a la tramitació.
El Memorial Democràtic, el Consorci del Museu Memorial de l'Exili (MUME) i el Consorci Memorial dels Espais de la Batalla de l'Ebre (COMEBE) ofereixen tallers i visites guiades per a estudiants de primària i secundària.
També s'ofereix formació i contactes amb professorat, per tal que puguin compartir experiències pedagògiques a l'entorn de la memòria democràtica.
Sistema establert per al compliment de les penes previstes en les sentències judicials, especialment, les penes de reclusió, el propòsit de les quals és la reinserció social de les persones condemnades i amb la finalitat última d'evitar la reincidència de les persones que han complert una condemna.
La finalitat dels serveis penitenciaris consisteix a dirigir tots els mitjans personals i materials cap a la retenció i custòdia i també del tractament de les persones penades de manera que a cada centre se'n garanteixi la convivència ordenada i s'aconsegueixi generar les condicions idònies per desenvolupar les activitats de tractament dels interns.
Les unitats de serveis socials, compostes per professionals de diversos àmbits experts en l'àmbit penitenciari, tenen com a funció mantenir i potenciar el vincle d'interns i internes amb el seu entorn social i familiar, donar suport pel que fa a aquests aspectes en la creació i desenvolupament del seu programa individual de tractament, i vincular-los a recursos i serveis externs que facilitin els processos de retorn a la seva família o entorn relacional.
Aquestes actuacions d'atenció segons les necessitats detectades i que es presten des de l'ingrés a un centre penitenciari i fins a la llibertat definitiva, es porten a terme en coordinació amb la xarxa comunitària de serveis socials i amb la participació del tercer sector.
Els serveis socials penitenciaris són també les unitats responsables de la planificació i seguiment del període final de la pena, la llibertat condicional, tasca que porten a terme amb responsabilitat exclusiva i en estreta coordinació amb els jutges de vigilància penitenciària.
El Departament de Justícia atorga periòdicament subvencions per als diversos àmbits d'actuació:
- Subvencions a entitats jurídiques vinculades a partits polítics amb representació parlamentària
- Subvencions a projectes d'activitats commemoratives, de recerca i de difusió de la memòria democràtica
- Subvenció a ens locals per a projectes que posen en valor i difonen el patrimoni memorial de Catalunya del període 1931-1980
- Subvencions per a projectes de reinserció per a menors i joves sotmesos a mesures judicials
- Subvencions per al foment de la cultura religiosa i la promoció del diàleg interreligiós
- Programa per a la preparació d'opositors a jutge, fiscal i lletrat de l'Administració de justícia pel torn lliure
Servei prestat per un advocat d'ofici i, si és preceptiu, un procurador, a un ciutadà.
L'advocat defensa el ciutadà davant d'un tribunal de justícia.
És un servei gratuït per a la ciutadania i finançat per la Generalitat de Catalunya, amb l'objectiu de satisfer el dret a la tutela judicial i a un procés amb les màximes garanties d'igualtat i independència.
- Procediment de petició d'advocats d'ofici
Per a més informació, vegeu l'entrada Mesures penals alternatives.
El Departament de Justícia col·labora amb les entitats de voluntariat per tal que els ciutadans puguin participar activament en els objectius de la rehabilitació i la reinserció de sentenciats a mesures privatives de llibertat dels centres penitenciaris.
El Departament de Justícia fa difusió de les activitats, funcions i serveis que presta a través dels webs corporatius del Departament, de memòria democràtica i del Centre d'Estudis Jurídics i Formació Especialitzada ( CEJFE ).
També és present, per informar de manera més propera a la ciutadania, a diverses xarxes socials com ara Twitter, Facebook, YouTube, Instagram o Flickr, i té dos blogs corporatius.
La Xarxa d'Espais de Memòria forma part del Banc de la memòria democràtica.